PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 14.04.1999

Nr.95


A V I Z 

asupra proiectului de Lege privind aprobarea Ordonanţei 

de urgenţă a Guvernului nr.23/1999 pentru abrogarea 

Legii nr.31/1996 privind regimul monopolului de stat. 

                      Cu adresa nr.95 din 29 martie 1999, înregistrată sub nr. 226/XVIII/11 din 30 martie 1999, Secretarul General al Camerei Deputaţilor a trimis Comisiei juridice, de disciplină şi imunităţi, spre dezbatere şi avizare, în procedură de urgenţă,  proiectul de lege menţionat mai sus.

În şedinţa din 14 aprilie 1999 Comisia juridică, de disciplină şi imunităţi a examinat acest proiect de lege şi a hotărît, cu majoritate  de voturi, să îl avizeze negativ deoarece: 

· considerăm că este şi trebuie să rămână monopol de stat fabricarea şi comercializarea armamentului, muniţiilor şi explozibilului precum şi producerea şi comercializarea stupefiantelor şi a medicamentelor care conţin substanţe stupefiante, activităţi reglementate de Legea nr.31/1996; 

· abrogarea integrală a legii duce la dezincriminarea infracţiunilor corelative prevăzute la art.13 din Legea nr.31/1996. 

Avînd în vedere conţinutul juridic şi obiectul reglementării, proiectul de lege  are caracter de lege organică.

